Potajnica
<s>Potajnica je periodični, intermitentni izvor.</s><s>Iz jedne potajnice voda izvire određeni vremenski period, nakon čega nastaje prekid, koji se meri minutima ili satima, posle čega voda ponovo počinje da izvire.</s><s>U nekim slučajevima se izviranje vode ne prekida, ali se značajno smanjuje količina vode koja periodično ističe.</s><s>Snažna isticanja vode zamenjuju periodi slabog curenja.</s>

<s>Mehanizam rada 
Funkcionisanje potajnice zasnovano je na principu krive natege.</s><s>Naime, u karbonatnoj stenskoj masi postoji kaverna koja ima dovodni i odvodni kraški kanal, pri čemu dovodni kanal ima manji prečnik od odvodnog kanala.</s><s>Odvodni kanal je kolenasto savijen, a njegov prelom se nalazi u visini gornjeg dela kaverne.</s><s>Posle ovog preloma, odvodni kanal izlazi na površinu terena.</s>

<s>Voda dotiče u kavernu kroz dovodni kanal i lagano je ispunjava, a za to vreme nema isticanja vode kroz odvodni kanal.</s><s>Kaverna se puni vodom sve do nivoa tačke preloma odvodnog kanala, a kada se ovaj nivo dostigne, voda počinje da ističe na površinu terena i potajnica funkcioniše kao izvor.</s>

<s>S obzirom na to da je odvodni kanal širi od dovodnog, voda se vijećom brzinom izliva na površinu, nego što se vrši punjenje kaverne, pa se kaverna postepeno prazni.</s><s>Isticanje vode i ispod točke prijeloma omogućava potpritisak, formiran u izlomnjenom odvodnom kanalu, koji dijeluje kao kriva natega.</s><s>Isticanje vode traje sve dok potpritisak može da savlada razliku u nivoima prelomne točke i vode u kaverni.</s><s>U jednom trenutku izvlačenje vode prestaje, odnosno potajnica presušuje.</s><s>Nakon toga počinje novo punjenje kaverne i funkcionisanje potajnice se ciklično ponavlja.</s>

<s>Vidi još 
 Kraški proces
 Kraški izvor</s>

<s>Literatura 
 Marković M., Pavlović R., Čupković T. 2003.</s><s>Geomorfologija.</s><s>Beograd: Zavod za udžbenike i nastavna sredstva</s>

<s>Izvori</s>

